Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1625

2. Kiemelt fejlesztési feladatok • énkép, önismeret • hon- és népismeret • európai azonosságtudat – egyetemes kultúra • aktív állampolgárságra, demokráciára nevelés • a tanulás tanítása • testi és lelki egészség Fejlesztési követelmények Kulturált nyelvi magatartás: • az életkornak megfelelő kommunikáció minden beszédhelyzetben, • a beszédpartnerekkel való együttműködés képessége, • a másként vélekedők álláspontjának megértése és tisztelete, • a saját vélemény megvédése, illetve korrigálása, • a kommunikációs zavarok fölismerése és képesség feloldásukra, • a manipulációs szándékok fölismerése, • a verbális eszközök, illetve a szöveg- és mondatfonetikai eszközök valamint a nem verbális kifejezés (testbeszéd) sikeres összehangolása, • a megfelelő stílus és nyelvi magatartás megtalálása a magán- és a nyilvános kommunikáció ismeretlen helyzeteiben is, • a regiszterváltás képessége. 2008/177. szám Szövegértés: • szövegek gondolatmenetének, jelentésszerkezetének feltárása, a szöveg szó szerinti és mögöttes jelentésének értelmezése, • az elemzési jártasság színvonalának emelése a tanult leíró nyelvtani, szövegtani, jelentéstani ismeretekkel, • az elemzés kiterjesztése a szépirodalmi szövegek mellett a szakmai-tudományos, publicisztikai, közéleti szövegek feldolgozására, értelmezésére is, • a szövegek nyelvi-stilisztikai, retorikai sajátságainak megnevezése, • a szövegek közti kapcsolatok vizsgálata, az azonos problémák különböző megközelítéseinek, a különféle értelmezések összehasonlítása és a velük kapcsolatos önálló állásfoglalás. Szövegalkotás: • a szabatos fogalmazás követelménye, • a személyiséget kifejező, egyéni stílus fejlesztése, • a saját nyelvi teljesítmény megítélése, • szövegtípusok a magánéleti és társas-társadalmi élet szóbeli és írásbeli megnyilatkozásában, valamennyi kommunikációs funkcióban (tájékoztató-ábrázoló, kifejező, meggyőző, felhívó, kapcsolatteremtő és -tartó); • a korábban is gyakorolt közlésformák (elbeszélés, leírás, jellemzés) alkotásának, használatának folyamatos fejlesztése, • kellő szóbeli és írásbeli gyakorlat szerzése az érvelés technikájában, • sokféle szövegalkotó tevékenység, például személyes élmények, belső képek fölidézése, játékos szövegátalakítás, publicisztikai műfajok művelése, kreatív-produktív gyakorlatok, valamint hosszabb fölkészülést igénylő tanulmány, pályázat, projektmunka alkotása. A tanulási képesség fejlesztése: • a kapcsolatteremtés és az együttműködés képességének alakítása a társakkal, a szöveggel, • a nyelvhasználat, a gondolkodás, a viselkedés és érzelemkifejezés összefüggéseinek megértése, • a kognitív képességek tevékenységekben való alakítása: a történeti gondolkodás, a problémamegoldó gondolkodás, • a jelentésszintekre vonatkozó szövegelemzési eljárások, az indukció és dedukció, a következtetés, az analízis és szintézis logikai eljárásainak alkalmazása, • különféle információhordozók (könyvtár, elektronikus könyvtár) használata, kellő problémaérzékenységgel, kreativitással és önállósággal történő eligazodás az információk világában (digitális kompetencia), • az önképzés lehetőségeinek értékteremtő felhasználása. A magyar nyelv életének, rendszerének ismerete: • a grammatikai, szövegtani, jelentéstani, stilisztikai-retorikai, helyesírási jelenségek önálló fölismerése, fogalmi szintű ismerete, a tanultak tudatos alkalmazása, • ismeretek a nyelv és társadalom viszonyáról, illetve a nyelvi állandóság és változás folyamatáról, • tájékozottság a magyar nyelv eredetéről, rokonságáról, történetének főbb korszakairól, • ismeretek a magyar nyelv és a magyar művelődés kapcsolatairól, • anyanyelvi ismeretek tudatos felhasználása az idegen nyelvek tanulásában. Az irodalom és az olvasó kapcsolata: • annak vizsgálata, milyen hatása és olvasatai lehetnek egy műnek a maga korában, mik az érintkezési pontjai a kortársak műveivel, milyen a megítélése az utókorban, • az irodalomolvasás élményszerűsége, a kapcsolatteremtés a tananyag és a tanulók személyes életproblémái között, • az irodalmi élményeknek nemcsak tárgyszerű, hanem kreatív, játékos feldolgozása, • a művek tágabb kontextusban való látása, például egy-egy téma változatainak, más művészeti ágakban való adaptációinak összehasonlítása, • az önismeret, az önkritika folyamatos fejlesztése. 2008/177. szám Az irodalmi műveltség elsajátítása: • az irodalom folytonosságának és intertextuális létmódjának megismerése • tájékozottság a kortársi és a klasszikus művek poétikai, műfaji, és tematikus kapcsolataiban, • képesség a művek jelentéseinek, erkölcsi tartalmainak, esztétikai elemeinek megértésére, megfogalmazására a tanult fogalmak használatával szóban és írásban, • tájékozottság az európai és a magyar irodalom történetében, kapcsolódási pontjaikban.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes